7 JULY 2015, PERINGAZHA, KERALA
Sir.
Ano ito?
Report po 'yan tungkol sa breeding ng mga pawikan ngayong season na ito.
-Bakit niyo po kailangan ito, sir? -Interesado lang ako sa mga pawikan.
Anong balita?
Sir, nahanap na namin ang bahay ng kapatid ni Raaz.
Pero hindi pa rin natin alam kung sino ang nagbukas ng telepono?
Hindi po.
Na-identify ni Morris Finn ang bahay ng kapatid ni Raaz?
Opo.
-May nakapag-kumpirma na ba nito? -Opo, 'yung witness ko.
-Sigurado ba siya? -Opo.
Kailangan munang kumpirmahin bago umaksyon.
Magiging malaking gulo kung ibabase lang natin sa sabi-sabi.
Alam ko, sir, pero hindi natin dapat...
Alam ko.
Wala na tayong oras.
Mala.
Ano sa tingin mo? Ito ba talaga ang bahay niya?
Sige, i-raid niyo na 'yung dalawang bahay mamayang gabi.
Katukin niyo pareho mamayang 2 a. m. para siguradong hindi nila inaasahan.
Pero siguraduhin niyo rin na walang ibang nakakaalam, tayo lang.
Kahit 'yong raid team, hindi dapat alam kung sino ang nira-raid nila.
Pinag-iinitan ng media ang buong department natin.
Sinasabi nila na may mga bayaran sa loob.
-Mayroon nga po ba? -Hindi ko rin alam.
Hindi na bago ang katamaran at pangungurakot.
Empleyado natin si Aruku,
kaso tinalikuran niya tayo.
Hindi natin alam kung mayroon pang iba.
Pero...
kahit anong mangyari, dapat maisama niyo silang lahat.
-Sir, pati mga babae at bata? -Oo, lahat.
Suyurin niyo 'yong lugar pagkatapos. 'Di na tayo pwedeng magpaligoy-ligoy pa.
Malapit nang makatakas si Raaz. At 'pag nangyari 'yon...
Isama niyo silang lahat para ma-imbestigahan natin sila.
'Yong core team niyo lang ang isama niyo.
Ako na ang bahala sa iba. Okay? Go.
Hello, hello...
-Anong balita, Ganavi? -May Ravi Don sa system namin.
Nandito ang passport details niya, home address, at profile.
Tama ka, isa nga siyang person of interest.
Ipapadala ko sa'yo ang impormasyon.
May suspetsiya akong kasangkot siya sa ivory trade.
Pero wala naman 'yong kinalaman sa akin.
Puwera na lang kung ginagawa niya 'yon internationally.
-Mayroon ka bang ebidensiya? -Wala pa.
Pero kailangan kong malaman kung nandito ba siya sa bansa.
Malalaman ko lang kung nag-byahe siya gamit ang sarili niyang passport.
Makakatulong 'yon.
Um, puwede ka bang maglabas ng lookout bulletin order laban sa kanya?
Ito pala ang pabor na hihingin mo sa akin pagkatapos ng lahat.
Ganoon na nga.
Kailangan ko nang gamitin ang pabor mo bago pa ako mawala sa mundong ito.
Ginagamit mo na rin ang mga Kashmir anti-terror tactics mo sa ivory trade?
Pare-pareho lang naman silang mga kriminal.
-Anong klaseng pangalan ba 'tong Ravi Don? -Joker talaga 'yang mga kriminal na yan.
Makikita mo.
-'Yong lookout bulletin... -Bye, Neel.
Nagesh!
-Sir? -May ipapagawa ako sa'yo.
Pero walang dapat makaalam nito, naiintindihan mo?
Yes, sir.
Pumunta ka sa Trivandrum para manmanan ang bahay ni Ravi Don.
Hindi ko alam kung nandito pa ba siya sa bansa o wala.
Pero habang wala pa tayong impormasyon, alamin mo lahat ng pwede mong alamin
at i-report mo sa akin. Isama mo si Haji.
Busy ang core team ko, at kailangan naming magmadali.
Kayo ang pinaka-pinagkakatiwalaan ko sa lahat ng mga range officer dito.
Pero sir, wala pa po kaming experience sa pagmamanman.
Botanist po ako, si Haji naman...
Bilang botanist, mahalaga sa'yo ang mga engineer sa kagubatan, 'di ba?
Opo, sir.
At alam mo na ang kagubatan ay mahalagang yaman na kailangan protektahan?
Opo, sir.
Kaya gawin mo na lang ang pinapagawa ko. 'Wag mong sasabihin kahit kanino.
I-report mo sa akin pag naka-setup na kayo sa labas ng bahay niya.
-Okay, sir. -Go.
-Mr. Johnny Boy... -Papa!
Bakit ang kulit kulit mo pa rin? Gabi na.
Naku, nahihirapan na nga akong patulugin siya ng maaga.
Lalo lang siyang nagising nang marinig niya na pauwi ka na.
'Di naman masamang mapuyat ng isang gabi, 'di ba?
-Kumusta ang klase mo? -Ayos lang naman.
Kaya ko namang i-handle ang mga estudyante ko.
Kumusta 'yong snake app? 'Yon ba ang pinagkakaabalahan mo?
Hindi pa tapos. Kailangan ko ngang bumalik maya-maya.
May problema sa isang lungga.
Pwede lang naming tingnan 'pag gabi, kung kailan wala doon ang mga ahas.
Papa, gusto kong sumama. Gusto ko ring makita 'yong lungga.
-Gabi na. May pasok ka pa bukas. -Wala kaming pasok bukas.
May PTA meeting bukas. Alan, sabi mo pupunta ka.
Makakapunta ako pag naayos na 'yong problema sa lungga.
Makakapunta ako.
Papa, tingnan mo 'to...
Ang Ministership ay isang...
Tingnan mo.
Ikaw kumuha ng mga 'to? Ang ganda.
Hindi nagtagumpay ang Forest Department
sa paghuli ng mga poacher na kasangkot sa elephant tusk case.
At mayroong mga sabi-sabi
may mga binayarang opisyal para tumahimik.
-Papa, tingnan mo. -O?
-Papa? -Anong f-stop ang ginamit mo para dito?
Tingnan mo.
Non-small Cell Lung Cancer
Nagpatingin ka na ba sa doktor?
-Oo. -Anong sabi niya?
Seasonal lang naman daw 'to, kailangan ko lang daw ng gamot sa ubo.
Bibili ako bukas. Bakit nagtatrabaho ka pa rin? Gabi na.
Sabi mo hanggang 11 p. m. ka lang 'pag nasa bahay ka.
Importanteng kaso 'to, kailangan na naming ma-solve kaagad.
-Bahala ka nga. -Matulog ka na.
DECLARATION
-Kumusta sa bahay niyo? -Ayos lang naman. Ikaw?
-'Wag mo nang tanungin. -Bakit mo pa ako tinanong?
Mayroon akong isinamang mga taga Periyar Tiger Reserve.
Mga taong pinagkakatiwalaan ko, kasama si Babu.
-Sigurado ka ba kay Babu? -Oo, kailangan niyang bumawi.
Sigurado ka bang 'di mo hinahayaan ang mga personal feelings mo na...
Tapos na kami.
-At alam niya 'yon? -Oo naman.
-May itatanong ako sa'yo. -Ano 'yon?
Alam mo ang sasabihin pag hawak na sila?
'Di ba ikaw 'yong interrogation expert?
Masyadong direkta ang style ko sa pag-interrogate,
at matagal na akong di nakakapunta sa mga bahay ng mga pamilya.
'Di ko alam, depende kung ano ang gusto nating makuha sa kanila.
Kung nasaan si Raaz kung sakaling wala siya diyan ngayon.
'Di natin pwedeng itanong 'yon. Syempre sasabihin nila 'di nila alam.
Kung babae o bata ang kausap natin, kailangan nating maging mas maingat.
Tapos?
Kailangan ko lang ng back-up mo, okay?
Makinig kayo. Mayroon tayong dual raid ngayong gabi.
Si Adil at Mala ang mangunguna sa pag-raid ng mystery house.
Papasok kayo sa harap
at kailangan may magbabantay sa lahat ng pwedeng daanan papasok sa bahay.
Tandaan niyo, 'pag nakapasok na kayo,
dalhin niyo lahat ng tao sa isang kwarto.
Tingnan niyo kung nandoon si Raaz. 'Pag wala, tanungin niyo sila.
Wag niyong sasabihin ang mga tunay niyong pangalan.
Dalhin niyo silang lahat sa division office. Magsimula kayo ng saktong 2 a. m.
Alan, hanapin mo ang telepono ni Raaz, kung wala siya doon.
Mag-iingat kayo.
Imamanage ko ang dalawang raid mula doon sa bahay ng kapatid niya.
-Tawagan niyo ako pag may kailangan. -Opo.
Okay? Pumunta na kayo.
Mala.
Sir.
Good luck. Galing sa turtle collection ng anak ko 'yan.
Nabalik na daw si Babu. Sigurado ka ba dito?
Opo, sir.
Responsibilidad mo siya.
Opo, sir, alam ko.
-Hi, Doctor Joseph? -Yes?
-Sorry po kung nagising ko kayo. Sa Holy Christ Hospital po 'to.
Tama po kayo, nagising na po ang snakebite victim namin.
Makaka-survive po siya.
Mabuti naman. Tatawagan na lang kita ulit mamaya.
Sino 'yan?
Bakit?
Forest Department.
Anong kailangan niyo?
Wala siya dito.
-Anong mangyayari sa akin? -Wag ako, sumusunod lang ako.
Manahimik ka lang diyan. Mabilis lang 'to.
-Sir, kay Raaz po ito. -Okay.
Sir.
Anong kailangan niyo?
Taga Forest Department kami.
Alam mo na kung bakit kami nandito.
Oo.
-Okay, sabihin mo. -Hinahanap niyo si Raaz.
Tama ka. Paano ka naging kasangkot dito?
Kabit ni Raaz ang asawa ko.
-'Yong asawa mo na nasa kabilang kwarto? -Opo.
-May relasyon sila? -Mayroon pa rin.
-Mayroon? -Kasalanan niya lahat 'to.
Sabi niya nakipag-hiwalay na siya nung isang taon, hindi pala.
Puta ka! Paano mo nagawa sa akin ulit 'to?
Kung katulad ka lang niya, 'di sana hindi ko 'to nagawa!
Anong sabi mong puta ka?
Ayusin mo ang pagsasalita mo, may mga bata dito.
Sir, pwedeng ako ang magtanong?
Kailan mo siya huling nakita?
Mga ilang linggo na po ang nakalipas.
Anak ba ni Raaz ang isa sa kanila?
-Itong babae po siguro. -Alam ba ng asawa mo?
Nasaan si Raaz?
Sumama kayong lahat sa amin.
Magiging maayos din ang lahat.
Anong nangyari?
Sir, kasama na namin silang lahat. Wala si Raaz pero andito ang kabit at anak.
Kasama namin ang kapatid at bayaw niya,
pero wala ang pamangkin niya. Wala siya rito.
-Magkita-kita na lang sa division office. -Opo, sir.
-Mala, ayos ka lang? -Oo.
Ano 'yon, Mala? Hindi ka naman ganoon. Hindi ikaw 'yon.
Sigurado ka?
At saka...
May nakita ba kayong mga computer o tablet?
Dalhin niyo lahat.
Sir, tiningnan namin pero wala kaming nahanap.
Ano 'yon?
Nag-order ako ng tsaa para sa'yo.
Nasaan si Raaz?
Kailangan ng mga anak mo ang nanay nila.
Makakasuhan ka sa pagiging kasabwat mo sa ivory trade.
Pwede kang ipakulong nang taon. Kausapin mo kami at magkasundo tayo.
Kung may pakialam ka talaga kay Raaz, sasabihin mo sa amin lahat ng alam mo.
Kung hindi, habambuhay siyang magiging wanted na kawatan
at 'di na niya ulit makikita ang anak niya.
Paano kayo nagkakilala?
-Gusto niyong marinig ang love story? -Bakit hindi?
Para gumaan-gaan naman ang mood dito.
Nung bata pa ako, isang hero na maituturing si Raaz.
Isang sikat na hunter. Lagi siyang may dalang malaking baril
at mga elephant tusks o kaya mga patay na hayop
'pag dadalawin niya ang kapatid niya.
Idolo siya ng lahat ng mga lalaki
at lahat ng mga babae
may gusto sa kanya.
1972 pa naipasa ang Wildlife Protection Act
kaya di dapat siya itinuturing na hero.
'Di niyo alam kung paano dito.
Kaya sabihin mo sa amin.
Lahat ng makakapagbigay ng hanapbuhay itinuturing na hero.
Laging may pera si Raaz, at laging siya ang nasusunod.
Isa siyang tunay na lalaki. Walang kayang bumangga sa kanya.
At kung mayroon man, sisiguradihin niyang 'di mo na siya mababangga ulit.
Ilan pa ba ang ganoong lalaki dito?
Pero ngayon, nagtatago siya at di na niya makikita ang anak niya.
-Kapag nagpatuloy pa 'to... -Nasa...
Nasa Goa-Maharashtra border siya.
Saan doon?
Sa isang hacienda...
Hindi ko alam kung saan ang eksaktong lugar.
Paano ka nakakasiguro?
Kasama niya ako nung gabi bago siya umalis.
Bumibisita at tumitigil ng ilang araw.
May pinapatakbo siyang bar sa lugar namin. May iinggo na nang huli ko siyang makita.
Bumisita at umalis rin, hindi sinabi pasaan.
Nagpo-poach siya dati
pero simula nang maaksidente siya sa Tamil Nadu, na-injure ang binti niya
kaya tumigil na siya.
Ang mga anak ko...
Nasaan ang mga anak ko?
-Kasama ng asawa mo. -'Wag mo pong sabihin sa kanya.
May balita na kayo?
Nasa may bandang Goa-Maharashtra border si Raaz.
-Pero di namin alam ang eksaktong lugar. -Sana hindi siya umalis doon.
'Di natin sila pwedeng patagalin dito.
May ipapadala ang Forest Force para mag-monitor ng mga interrogation.
Kaya alamin na natin ang lahat ng pwede nating alamin sa kanila ngayon.
Mala.
Tumawag 'yong presidente ng Village Council ng Peringazha.
May alam daw siya tungkol kay Raaz.
-Hello. -Hello, sino 'to?
Ikaw, sino ka?
Ako si Jerril George, presidente ng Village Council ng Peringazha.
May dinampot daw kayong mga tao galing sa dalawang bahay,
at sa lugar ko ang isa doon.
-Anong nangyayari? -'Di ko pwedeng sabihin.
Hinahanap niyo ba si Raaz?
Paano mo nalaman 'yon?
Kasama ko 'yong pamangkin niya, si Shyam. Nasa inyo daw ang mga magulang niya.
Aarestuhin niyo rin ba siya?
Sir, kung mananatili siya sa inyo, kailangan naming siyang arestuhin.
-Pero... -Pero?
Kung kusa niyo siyang dadalhin dito, hindi ko siya aarestuhin.
Poprotektahan namin siya dito. Hindi siya mapapahamak.
Sino nga ito?
Mala Jogi, Range Officer.
Magkita tayo pagkalagpas ng 30 minutos.
'Wag kang magsasama ng ibang officer. Itetext ko sa'yo ang address.
Okay. And number ko ay 970215573.
Sir, susuko na daw ang pamangkin ni Raaz. Pupuntahan ko siya.
-Ikaw lang mag-isa? -Opo, sir.
Sasama ako sa'yo.
Paano kung patibong lang ito ni Raaz? Baka kidnapin ka nila.
-Pumayag na ako sa kanila. -Bakit?
Sir, may kutob ako na may alam ang pamangkin niya.
Kung hindi, bakit siya matatakot maaresto?
Pwede kayong mag-backup, pero di nila kayo dapat makita. Hanggang doon lang.
Mala.
-Nababaliw ka na ba? -Okay lang ako.
'Di mo kailangang gawin 'to.
-Sir, ipapadala ko sa'yo ang address. -Okay.
Kaya 'di tayo nagtagal. 'Di ka marunong sumugal kung kinakailangan.
-Kailangan para saan? -Para sa pagbabago.
Ikaw naman, 'di mo naiintindihan na 'di ka pwedeng padalos-dalos.
Pwede naman nating makuha ang gusto natin ng hindi tinataya ang mga buhay natin.
At di ko na kinayang panoorin kang makisama sa mga kawatan
at makipag-usap sa mga mamamatay-tao kahit wala kang backup.
'Di ko kailangan gawin lahat ng 'to kung 'di mo sinira ang lahat.
Magsalita ka lang. Nandito lang kami sa likod mo, nakatago.
Okay, sir.
Sir, pababa na ako ng sasaskyan.
'Yong president ng Village Council at si Shyam lang ang nandito.
-May iba pa ba silang kasama? -Wala po.
May isa pa pala, lalaki.
-May baril ba siya? -Hindi ko po alam.
Umalis ka na diyan.
Lumapit ka ng dahan-dahan. Itaas mo ang mga kamay mo.
Mala, naririnig mo pa ba kami?
Hindi na ako pwedeng umalis.
Buti naman at mag-isa ka.
Natatakot si Shyam sa kung anong mangyayari sa mga magulang niya.
Gusto niya kayong tulungan, pero off the record.
-Pwede ba 'yon? -Makaaasa kayo.
Hindi kita ipapahamak.
Mala.
-Ililihim na nasa kustodiya ko siya. -Makakaasa ka.
Kasama ko na siya. Pabalik na kami.
-Sino pong kausap niyo? -'Wag ka mag-alala. Nangako ako.
Bakit takot na takot kang maaresto?
Nakakuha po ako ng trabaho sa UK. Ayokong mawala 'yon.
Ano pong ginawa ni Tito?
Poacher siya.
Siya ang bumubuhay sa pamilya namin.
Hinahangaan siya sa lugar namin. Nirerespeto ko siya.
Respeto?
Alam mo bang hilig ng tito mong bumaril ng mga elepante
at panoorin lang sila habang unti-unti silang namamatay?
Pinapanood niya lang
habang unti-unti silang nanghihina at natutumba.
Tapos uupo pa siya sa ibabaw ng mga napatay niyang hayop.
Nakita mo na ba ang side niyang 'yon?
Siya ba may nirerespeto?
Walang hiya.
Kung lahat ng tao ay katulad niya, wala nang matitirang buhay sa mundo.
'Yon ba ang pagkakakilala mo sa tito mo?
'Di ko po alam na bumalik na naman siya sa poaching, maniwala po kayo.
Alam mo kung nasaan siya?
Magdu. Sa Goa-Maharashtra border.
May hacienda 'yong kakilala ko doon.
Nagtago siya doon bilang trabahador sa farm nila.
-Nagtago? -Pabalik na siya.
-Paano mo nalaman? -Tinawagan ako kahapon. Sinabi niya.
Mahal na mahal niya ang anak niya.
Matagal na siyang nagtatago. Gusto na niyang makita ang anak niya kaya...
-Paano siya pupunta dito? -Sasakay siya ng tren.
-Aling tren? -Hindi ko po alam.
-Nasa computer ko sa bahay. -Sino ang may-ari ng hacienda?
Si Mani, family friend namin. Taga-dito lang din siya.
Kukunin namin ang computer ni Shyam. Mauna na kayo sa division office.
Go.
Kailangan ko ng strike teams sa lahat ng estasyon ng tren
mula Karnataka border hanggang dito.
Ibibigay ko sa'yo ang mumber ng tren.
Tinanong ko ang isa sa mga beat officers ko kung may computer ba si Shyam o wala.
Sabi ng tarantadong 'yon 'wala'.
Ayos lang kayo, sir?
Ayos lang ako. Malusog pa ako.
Ayos lang din 'yong tumor ko sa baga.
Ayos lang kami pareho.
Shit.
Nagpapagamot po ba kayo?
Anong silbi nun, Alan?
Magiging imbalido lang ako.
Parang matandang tigre na di na kayang manghuli ng ibang hayop.
'Pag nangyari 'yon, sana barilin na lang ako sa ulo.
Pero bago mangyari 'yon, aayusin ko muna ang gulong ito.
'Pag nagpatuloy pa itong poaching, magiging tulad ko lang din ang anak mo.
Huhulihin natin ang mga tarantadong 'to.
Hahanapin ko sila hanggang kamatayan.
Bilisan mo!
Sorry po, sir!
-Ayos. -Nahanap mo?
Opo, sir.
Railway ticket eranakulam page
-Sir? -Adil nahanap na namin ang number ng tren.
-Nakasakay si Raaz sa Sagar Express:02618. -Okay po, sir.
Darating 'yong tren sa Peringazha ng 10 a. m.
kaya kaunting oras na lang ang mayroon tayo.
Kailangan natin siyang ma-trap sa tren.
Wala na tayong oras para gumawa pa ng official order para ipatigil 'yong tren.
-Kailangan nating mag-improvise. -Okay po, sir.
-Alan! -Opo, sir!
DUTY STATION MASTER
-Sir, pasakay na kami ng tren. -Mag-iingat kayo.
Nanay ko 'yan. Anong kailangan niyo?
-Nasa maling puwesto siya. -Bakante yan. Lilipat kami kung gusto niyo
Simulan natin sa likod.
Sir, nandito na ako sa tren, pero wala si Raaz sa puwesto niya.
Iisa-isahin ko ang mga pasahero.
May isa pang team na sasakay sa harap sa susunod na stop
Tutulong din silang maghanap.
May kasama din silang nakakakilala kay Raaz.
Isang bartender.
Malapit lang kami sa inyo.
Anong problema niyo?
Nag-iinspect lang kami ng mga ticket.
Sigurado ka bang mamumukhaan mo si Raaz?
Sigurado ka?
Ang biriyani mula sa Rahmat Hotel
Hindi totoo 'yan.
Tama na.
'Pag namukhaan mo siya, bulungan mo muna ako. 'Wag kang magpahalata.
Sorry.
Wala pa rin.
Wala rin dito.
Nandoon dapat si Tito sa tren na 'yon.
Ito 'yong kaibigan naming may-ari ng hacienda, si Mani.
Tinawagan ko siya kagabi at sinabihan siyang kusa nang pumunta sa inyo.
'Di ko alam kung tungkol saan 'to
pero wala naman akong problema sa Forest Department.
-Tumulong kang mahanap siya bilang patunay -Basta hindi ako mapapahamak.
Totoo bang nandito si Raaz sa tren na to.
Ang sinabi niya lang sa akin ay sasakay siya ng tren pauwi.
May sinabi ba siyang oras?
Parating na siguro siya.
-Saan ang hacienda mo? -Ibibigay ko ang address.
-Gaano katagal nandoon si Raaz? -Mga limang linggo.
Bakit siya pumunta doon?
Sabi niya gusto niyang magpahinga at kailangan niya raw ng trabaho.
Kinuha ko siya para mag-ani ng pinya. Hindi ko alam na pinaghahanap pala siya.
Tahimik lang ang buhay ko.
Hindi ko magagawang lumabag sa batas o magtago ng kriminal.
Huling stop na 'to, sir. Wala dito si Raaz.
Tiningnan niyo ba lahat ng pasahero, pati 'yong mga natutulog?
Tinanong niyo ba 'yong mga nangongolekta ng ticket?
Gisingin niyo lahat ng pasahero at i-check isa-isa!
Tingnan niyo sa pantry car, sa banyo... Nasaan na ba ang tarantadong 'yon?!
Santosh?
Santosh, naririnig mo ba ako?
Opo, sir, natingnan na naming lahat pero wala talaga siya sa tren na 'to.
Kailangan na naming umalis.
Pwera kung may order ipatigil ang tren?
Wala siya sa tren.
Tangina.
Siguro nagsisinungaling kayong dalawa at peke itong ticket na 'to
o may nagsabi kay Raaz.
Baka hindi po siya nakasakay.
Hindi ko kayo niloloko. Walang sumasagot.
May number ka ba ng hepe ng pulis doon?
Opo, madam. Rodriguez po ang pangalan niya.
-Hindi maganda ito. -Bakit, sir?
Nagugulo ang imbestigasyon pag sumasali ang mga pulis sa ibang lugar.
May sarili silang prayoridad.
Akala ko hindi na...
-Hello? -SHO Rodriguez?
Ako nga.
Si Neel Banerjee ito. Field Director, Kerala Forest Department.
-Tungkol saan ito? -Jurisdiction sa inyong hacienda.
Pwede ba kayong magpadala ng isang maliit na team ngayon doon agad-agad?
Mayroon kaming Kerala warrant galing sa Forest Department.
Ipapadala ko sa'yo ang mga detalye.
Mayroon ba kayong official order?
Rodriguez, wala na kaming oras para ayusin ang mga papeles.
Kailangan nang maisagawa agad ang raid na ito. Raaz ang pangalan ng target.
Isa siyang poacher at mapanganib siya.
Kung hunter siya ng mga hayop, paano siya magiging mapanganib sa mga tao?
-Ano naman kung marunong siyang pumana? -SHO Rodriguez, hindi mo naiintindihan.
Ang mga ganitong tao, wala nang mawawala sa kanila
kaya kaya nilang gawin ang kahit ano. Kaya sila naging mapanganib.
Kung kaya nilang magpuslit ng mga elephant tusks,
kayang-kaya din nilang mag-puslit ng mga baril, droga, at mga tao.
Pare-pareho lang sa kanila 'yon. Kaya 'wag mo silang maliitin.
Lalong-lalo na 'tong si Raaz. Kailangan na nating umaksyon ngayon.
Sir, kaunti lang ang staff dito. Parating pa lang sila.
-Titingnan ko kung anong magagawa ko. -Titingnan mo kung anong magagawa mo?
Okay.
Ngayon ipapakita ko sa'yo kung anong magagawa ko.
Hello? Si Neel ito. Oo, ayos lang ako.
Ngayon lang ako hihingi ng pabor sa'yo...
Tinawagan mo ba ang tito mo nung ni-raid namin ang bahay niyo?
Hindi po, madam. Wala akong dalang telepono.
Hindi ko po nasabi sa kanya. Pero nakita ng mga kapitbahay ang lahat.
Baka may isa sa kanilang nagsabi sa kanya.
Lagi na lang tayong nakakatanggap ng mga ganitong tawag.
Hindi naman magugunaw ang mundo
kapag hindi tayo kumilos agad.
Oo nga po, sir.
Pero ang lahat ng bagay ay nangyayari ayon sa plano ng Diyos.
Wala naman talaga tayong magagawa.
-Tama ka, sir. -Hello, sino 'to?
Opo, sir?!
Opo, sir, aalis na po ako ngayon din. Okay, sir.
Magpatawag kayo ng dalawang team at dalawang PCR vans, dali!
Jacob, Percy, dalian niyo!
ACHALA
Hello. Ah, 'yong PTA meeting, alam ko.
Inatake ba kayo ng ahas sa lungga niya?
Sorry.
Sorry talaga.
Pangatlong beses na 'to.
Nagtatanong na ang mga teacher kung may tatay ba si John o wala.
Okay, papunta na ako.
-Paghintayin mo lang sila sandali. -Paano ko sila...
Kailangan ko muna umalis sandali
kundi iiwanan ako ni Achala.
-Ikaw ba ang caretaker dito? -Yes, sir.
-Nasaan si Raaz? -Umalis na po siya kagabi.
Go.
Wow.
Alan.
Pasensya na, hindi ka muna pwedeng pumunta sa PTA meeting.
Nakita na nila si Raaz.